VENDIM
Nr. 1080, datë 18.12.2013

PËR KRIJIMIN DHE PËRBËRJEN E KËSHILLIT KOMBËTAR TË UJIT

Në mbështetje të nenit 100 të Kushtetutës dhe të pikës 2 të nenit 8 të ligjit nr. 111/2012, datë 15.12.2012, “Për menaxhimin e integruar të burimeve ujore”, me propozimin e ministrit të Mjedisit, Këshilli i Ministrave
VENDOSI:

 1. Krijimin e Këshillit Kombëtar të Ujit, si organi qendror vendimmarrës në fushën e administrimit të burimeve ujore të Republikës së Shqipërisë.
2. Këshilli Kombëtar i Ujit kryesohet nga Kryeministri dhe ka në përbërje:
-Zëvendëskryeministrin        		           anëtar; 
- Ministrin e Mjedisit			           anëtar; 
- Ministrin e Bujqësisë, Zhvillimit Rural 
dhe Administrimit të Ujërave                      anëtar;
- Ministrin e Energjisë dhe 
Industrisë                                   	           anëtar;
- Ministrin e Zhvillimit Ekonomik, 
Tregtisë dhe Sipërmarrjes		           anëtar;
- Ministrin e Transportit dhe 
Infrastrukturës 			           anëtar; 
- Ministrin e Zhvillimit Urban 
[bookmark: _GoBack]dhe Turizmit 			         	  	anëtar;
- Ministrin e Punëve të Brendshme	           anëtar; 
- Ministrin e Financave 		           anëtar;
- Ministrin e Shëndetësisë		           anëtar. 
 3. Në mbledhjet e Këshillit Kombëtar të Ujit ftohen të marrin pjesë përfaqësues të Entit Rregullator të Ujit, të pushtetit vendor dhe të shoqërive të shërbimit, konsumatorëve, biznesit, shoqërisë civile, si dhe aktorë e ekspertë të fushës.
4. Vendimi nr. 775, datë 28.10.1996, i Këshillit të Ministrave, “Për krijimin e Këshillit Kombëtar të Ujit”, i ndryshuar, shfuqizohet.
5. Ngarkohen anëtarët e KëshilliT Kombëtar të Ujit për zbatimin e këtij vendimi.
Ky vendim hyn në fuqi pas botimit në Fletoren Zyrtare.

